S-1081/2014

Ár 2015, miðvikudaginn 11. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1081/2014: Ákæruvaldið (E-kvk-nf H-kvk-nf) gegn A-kk-þgf P-kk-þgf J-kk-þgf (S-kk-nf S-kk-nf hdl.), sem tekið var til dóms samdægurs.

Málið er höfðað með ákæru lögreglustjórans á höfuðborgarsvæðinu, dagsettri 16. desember sl. á hendur ákærða, A-kk-þgf P-kk-þgf J-kk-þgf, kt. [...], Arnarkletti 32, Borgarnesi, fyrir „eftirtalin umferðar-, lögreglu-, fíkniefna- og hegningarlagabrot, með því að hafa á árinu 2014:

1. Fimmtudaginn 22. maí ekið bifreiðinni YF-746 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 80 ng/ml) austur Arnarbakka í Reykjavík, þar sem lögregla gaf ákærða fyrirmæli um að stöðva akstur en ákærði hlýddi ekki þeim fyrirmælum heldur hélt akstri áfram að gatnamótum Arnarbakka og Stekkjarbakka þar sem ákærði ók gegn rauðu umferðarljósi, áfram austur Arnarbakka þar sem ákærði ók of hratt miðað við aðstæður, beygði því næst til hægri inn Arnarbakka án þess að virða stöðvunarskyldu en lögregla stöðvaði aksturinn skömmu síðar við gatnamót Arnarbakka og Blöndubakka og fyrir að hafa á sama tíma haft í vörslum sínum 0,57 g af amfetamíni, sem ákærði framvísaði til lögreglu.

M: 007-2014-29453

Telst brot þetta varða við 1., sbr. 2. mgr. 45. gr. a., 1. mgr. 48. gr., 1. mgr. 5. gr., 1. mgr. og a-lið 2. mgr. 36. gr. og 1., sbr. 2. mgr. 25. gr., allt sbr. 1. mgr. 100. gr. umferðarlaga nr. 50/1987 með áorðnum breytingum, 19. gr. lögreglulaga nr. 90/1996 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Föstudaginn 13. júní ekið bifreiðinni MV-437 sviptur ökurétti um Bíldshöfða í Reykjavík, við hús nr. 10, þar sem lögregla stöðvaði aksturinn.

M: 007-2014-34718

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987 með áorðnum breytingum.

3. Mánudaginn 23. júní farið í heimildarleysi og auðgunarskyni inn í bifreiðina OR-032, sem lagt var við Kleppsveg 150 í Reykjavík og stolið þaðan teppahreinisvél af gerðinni Mitee Lite 8070 að verðmæti kr. 130.180 (1.116,18 bandaríkjadala) og tunnuryksugu af gerðinni Soteco, að óþekktu verðmæti.

M: 007-2014-037310

Telst brot þetta varða við 244. gr. almennra hegningarlaga nr. 19/1940.

4. Miðvikudaginn 25. júní ekið bifreiðinni ZU-555 sviptur ökurétti um Arnarbakka í Reykjavík, við Blöndubakka, þar sem lögregla stöðvaði aksturinn.

M: 007-2014-37768

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987 með áorðnum breytingum.

5. Sunnudaginn 29. júní ekið bifreiðinni ZU-555 sviptur ökurétti um Stórhöfða í Reykjavík, vestan við Viðarhöfða, þar sem lögregla stöðvaði aksturinn.

M: 007-2014-38983

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987 með áorðnum breytingum.

6. Fimmtudaginn 17. júlí ekið bifreiðinni ZU-555 sviptur ökurétti um Suðurfell í Reykjavík, við Völvufell, þar sem lögregla stöðvaði aksturinn.

M: 007-2014-42132

Telst brot þetta varða við 1. mgr. 48. gr. sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 0,57 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Brot ákærða gegn 45. gr. umferðarlaga er ítrekað fimmta sinni og gegn 1. mgr. 48. gr. laganna telst ítrekað þriðja sinni. Þykir refsing hans hæfilega ákveðin fangelsi í 10 mánuði.

Dæma ber ákærða til þess að vera sviptur ökurétti ævilangt frá dómsbirtingu að telja og til þess að sæta upptöku fíkniefnis, eins og krafist er.

Dæma ber ákærða til þess að greiða verjanda sínum, S-kk-þgf S-kk-þgf hdl., 75.000 krónur í málsvarnarlaun að meðtöldum virðisaukaskatti.

Loks ber að dæma að ákærði greiði annan kostnað af málinu, 70.098 krónur.

DÓMSORÐ:

Ákærði, A-kk-nf P-kk-nf J-kk-nf, sæti fangelsi í 10 mánuði.

Ákærði sæti sviptingu ökuréttar ævilangt frá dómsbirtingu að telja.

Ákærði sæti upptöku á 0,57 g af amfetamíni.

Ákærði greiði verjanda sínum, S-kk-þgf S-kk-þgf hdl. 75.000 krónur í málsvarnarlaun og greiði jafnframt 70.098 krónur í annan sakarkostnað.

P-kk-nf G-kk-nf.